༄༅། །དབང་དོན་མདོར་བསྡུས་བསྟན་པ་གསལ་བྱེད་ཡིད་བཞིན་གྱི་ནོར་བུ་རིན་པོ་ཆེའི་ཕྲེང་བ་བཞུགས་སོ།།

དུས་འཁོར་ཆོས་སྐོར་
আ
།ཨོཾ་སྭསྟི། བླ་མ་དམ་པའི་ཞབས་ལ་གུས་པས་
སུ། ཐོག་མར་དལ་འབྱོར་ཐོབ་པར་དཀའ་བ་དང༌། འདུས་བྱས་མི་རྟག་པ་
པ་འདི་ཙམ་གཅིག་བཤད་ལ། དེ་ནས་ཆོ་ག་ལ་འཇུག་པར་བྱའོ། །དེ་ཡང་འདི་
ལེགས་པར་ཉོན་ཅིག དེ་ཡང་ནམ་མཁའ་དང་མཉམ་པའི་སེམས་ཅན་ཐམས་
རྣམ་ཀུན་མཆོག་ལྡན་ཟུང་འཇུག་རྡོ་རྗེ་འཆང་།
ཕྱག་འཚལ་ལོ། །རྡོ་རྗེ་སློབ་དཔོན་གྱི་སློབ་མ་ལ་དབང་བསྐུར་བའི་དུས་
དང་ལས་རྒྱུ་འབྲས་ཀྱི་ཆོས་རྣམས་བཤད་ལ། དེ་ནས་དབང་གི་མདོར་བསྡུས་
སྐད་ཅེས་བསྟན་པར་བྱ་སྟེ། འོ་ན་ད་མ་ཡེངས་པར་ཁྱོད་ཀྱི་རྣ་བ་གཏོད་ལ་
ཅད་ཀྱི་དོན་དུ་རང་ཉིད་རྫོགས་པའི་སངས་རྒྱས་ཐོབ་པར་བྱ་བའི་ཆེད་དུ་གསང་
2

གཉིས་
མདོ་སྔགས་བསྟན་པའི་རྩ་ལག་ཨེ་ཝཾ་པ།
།སྔགས་རྡོ་རྗེ་ཐེག་པའི་ཆོས་མཉན་ལ་ཉམས་སུ་བླང་སྙམ་པའི་ཐུགས་བསྐྱེད་རེ་མཛད་པར་ཞུ། དེ་ཡང་རང་ཅག་རྣམས་ཐོག་མ་མེད་པའི་དུས་ནས་
མ་རིག་པའི་དབང་གིས་ལས་སྣ་ཚོགས་བསགས་ནས་རིགས་དྲུག་ཏུ་འཁོར་བ་ཡིན་ཏེ། རིགས་དྲུག་པོ་དེ་གང་དུ་སྐྱེས་ཀྱང་ནད་པའི་སྔས་བཞིན་སྡུག་བསྔལ་འབའ་ཞིག་མ་
གཏོགས་པ་བདེ་བ་སྐད་ཅིག་ཙམ་ཡང་མེད་དེ། རྒྱུད་བླ་མ་ལས། འཁོར་བ་སྐྱེ་ཤི་ཐོག་མཐའ་མེད། །དེར་འགྲོའི་ལམ་ནི་རྣམ་པ་ལྔ། །མི་གཙང་བ་ལ་དྲི་ཞིམ་མེད། ཱ།དེ་
བཞིན་ལམ་ལྔ་དག་ནའང་བདེ་བ་མེད། །ཅེས་གསུངས། རིགས་དྲུག་པོ་དེར་སྐྱེ་བའི་རྒྱུ་ཡང་། སེམས་ཅན་རྣམས་ཀྱི་ཐོག་མ་མེད་པའི་དུས་ནས། རང་གི་སེམས་ཉིད་རིག་
དང་པོའི་སངས་རྒྱས་དཔལ་ལྡན་དུས་འཁོར་ཞབས།
3

4
པ་དྲི་མ་མེད་པ་འདི་ངོ་བོ་ནི་སྟོང༌། རང་བཞིན་ནི་གསལ། སྟོང་པའི་རང་རྩལ་སྣ་ཚོགས་སུ་འཆར་བ་གཅིག་ཡིན་པ་ལ། དེ་རང་གིས་རང་མ་རིག རང་གིས་རང་མ་རྟོགས་ཏེ་སེམས་ཉིད་ང་མེད་པ་ལ་ངར་བཟུང་། བདག་མེད་
པ་ལ་བདག་དུ་བཟུང་ནས། ཡིད་གཡོ་བ་སྐད་ཅིག་མས། དེ་མ་ཐག་པའི་རྐྱེན་བྱས་ཏེ། གཟུང་འཛིན་གྱི་རྣམ་རྟོག་གློ་བུར་དུ་ལང་སྟེ། ལས་སྣ་ཚོགས་བསག་ནས་འཁོར་བ་སྡུག་བསྔལ་གྱི་རྒྱ་མཚོ་ཆེན་པོར་འཁྱམས་པ་ཡིན། འོ་
ན་དེ་ལས་ཐར་བར་བྱེད་པའི་ཐབས་གཅིག་ཡོད་དམ་སྙམ་ན། དེ་ཤིན་ཏུ་ཡང་ཡོད་དེ། ལམ་ལོག་པ་མུ་སྟེགས་བྱེད་ཀྱི་ཆོས་མ་ཡིན་པ། བཅོམ་ལྡན་འདས་ཀྱིས་ལེགས་པར་གསུངས་པའི་ཡང་དག་པའི་ཆོས་ཕ་རོལ་ཏུ་ཕྱིན་པ་
དང༌། གསང་སྔགས་རྡོ་རྗེ་ཐེག་པའི་དོན་ཉམས་སུ་བླང་ན། འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་དེ་ལས་ཐར་ནས། བདེ་བ་ཆེན་པོ་སངས་རྒྱས་ཉིད་འཐོབ་པ་ཡིན་ཏེ། རྣམ་སྣང་མངོན་པར་བྱང་ཆུབ་པའི་རྒྱུད་ལས། ཐེག་པ་
ཆེན་པོ་ཆེར་འབྱུང་བ། །ལམ་མཆོག་འདི་ནི་དཔལ་དང་ལྡན། །ཁྱོད་རྣམས་དེར་ནི་དོངས་པས་ན། །རང་བྱུང་སྐལ་བ་ཆེན་པོ་པ། །འཇིག་རྟེན་ཐམས་ཅད་མཁྱེན་པ་ཉིད། །དེ་བཞིན་གཤེགས་པ་རྣམས་སུ་འགྱུར། །ཞེས་
སོ། །འོ་ན་ཕ་རོལ་ཏུ་ཕྱིན་པ་དང༌། གསང་སྔགས་འདི་གཉིས་ཀྱི་ཁྱད་པར་དེ་ཅི་ལྟ་བུ་ཞིག་ཡིན། ལམ་གང་གིས་ཉེ་སྙམ་ན། རྟོགས་བྱ་གནས་ལུགས་ཀྱི་དོན་དེ་བཞིན་ཉིད་དང་གཅིག ཐོབ་པར་བྱ་བ་འབྲས་བུ་སངས་རྒྱས་དང་
དུས་འཁོར་ཆོས་སྐོར་

وم
আ
།གཉིས། ཐོབ་པར་བྱེད་པའི་ཐབས་སེམས་བསྐྱེད་དང་གསུམ་པོ་དེ་ཕ་རོལ་ཏུ་ཕྱིན་པ་དང༌། གསང་སྔགས་གཉིས་ཀ་ལ་ཡོད་པར་དོན་གཅིག་ཀྱང༌། དེ་རང་རྒྱུད་ལ་བསྐྱེད་པར་བྱེད་པ་ལ་གསང་
སྔགས་རྡོ་རྗེ་ཐེག་པ་འདི། ཐབས་བཞིས་ཁྱད་པར་དུ་འཕགས་པ་ཡིན་ཏེ། རྟོགས་པར་བྱ་བའི་ལྟ་བ་ལ་མ་རྨོངས་པ་དང༌། མཆོག་ཐུན་མོང་གི་དངོས་གྲུབ་བསྒྲུབ་པའི་ཐབས་མང་བ་དང༌། དཀའ་ཚེགས་མེད་པར་བྱང་ཆུབ་འགྲུབ་
པ་དང༌། མྱུར་དུ་བྱང་ཆུབ་འགྲུབ་པས་དབང་པོ་རྣོ་བ་དང་བཞི་ཡིན་ཏེ། སུ་ཏི་དེ་ཉིད་འདུས་པ་ཀ་ར་ལེགས་པ་སྒྲུབ་པའི་རྒྱུད་ལས། དོན་གཅིག་ན་ཡང་མ་རྨོངས་དང་། །ཐབས་མང་དཀའ་བ་མེད་པ་དང༌། །དབང་པོ་རྣོན་པོའི་
4དབང་བྱས་ཏེ། །སྔགས་ཀྱི་ཐེག་པ་ཁྱད་པར་འཕགས། །ཞེས་སོ། །འོ་ན་དོ་ནུབ་ཀྱི་ཆོས་འདི་གསང་སྔགས་དངོོ་ཕར་ཕྱིན་གང་ཡིན་སྙམ་ན། སྤྱིར་ཆོས་ལ་ཕྱི་པ་མུ་སྟེགས་ཀྱི་ཆོས་དང༌། ནང་པ་སངས་རྒྱས་པའི་ཆོས་ཞེས་གྲུབ་
མཐའ་ཕྱི་ནང་གཉིས་ཡོད་པ་ལས། དོ་ནུབ་འདིར་སྟོན་པའི་ཆོས་འདི་ནི་ནང་པ་སངས་རྒྱས་པའི་ཆོས་ཡིན། འདི་ལ་ཡང་ཐེག་པ་ཆེན་པོའི་ཆོས་དང༌། ཐེག་པ་ཆུང་ངུའི་ཆོས་གཉིས་ཡོད་པ་ལས། འདི་ཐེག་པ་ཆེན་པོའི་ཆོས་
ཡིན། འདི་ལ་ཡང་ཕ་རོལ་དུ་ཕྱིན་པའི་ཐེག་པ་དང༌། སྔགས་ཀྱི་ཐེག་པ་གཉིས་ཡོད་པ་ལས། འདི་གསང་སྔགས་རྡོ་རྗེ་ཐེག་པ་ཡིན། འདི་ལ་ཡང་བྱ་བའི་རྒྱུད། སྤྱོད་པའི་རྒྱུད། རྣལ་འབྱོར་གྱི་རྒྱུད། རྣལ་འབྱོར་བླ་ན་མེད་
5

པའི་རྒྱུད་དང་བཞི་ཡོད་པ་ལས། འདི་རྣལ་འབྱོར་བླ་ན་མེད་པའི་རྒྱུད་ཡིན། འདི་ལ་ཡང་ཐབས་གཙོ་བོར་སྟོན་པ་ཕ་རྒྱུད་བླ་ན་མེད་པའི་རྒྱུད་དང༌། ཤེས་རབ་གཙོ་བོར་སྟོན་པ་མ་རྒྱུད་བླ་ན་མེད་པའི་རྒྱུད་དང༌། ཐབས་དང་ཤེས་
རབ་ཆ་མཉམ་པར་སྟོན་པ་ཆ་མཉམ་གྱི་རྒྱུད་དང་གསུམ་ཡོད་པ་ལས། དང་པོ་ཕ་བླ་ན་མེད་པའི་རྒྱུད་ལ་ཡང་། གསང་བ་འདུས་པ། རྡོ་རྗེ་འཇིགས་བྱེད། གཤིན་རྗེ་ནག གཤིན་རྗེ་དམར། ཁྲོ་བོ་གདོང་དྲུག ཁྲོ་བོ་རྟ་མགྲིན་
གྱི་རྒྱུད་ལ་སོགས་པ་བསམ་གྱིས་མི་ཁྱབ། མ་བླ་ན་མེད་པའི་རྒྱུད་ལ་ཡང༌། འཁོར་ལོ་བདེ་མཆོག དགྱེས་པ་རྡོ་རྗེ། རྡོ་རྗེ་གདན་བཞི། མ་ཧ་མ་ཡ། འཕགས་མ་སྒྲོལ་མ། པད་མ་ཟབ་པ། རྡོ་རྗེ་ཕག་མོ་ལ་སོགས་པ་བསམ་
གྱིས་མི་ཁྱབ། ཆ་མཉམ་གྱི་རྒྱུད་ལ་ཡང་། དུས་ཀྱི་འཁོར་ལོ། །ཀྱེ་རྡོ་རྗེ། འཇམ་དཔལ་མཚན་བརྗོད་ལ་སོགས་པ་བསམ་གྱིས་མི་ཁྱབ་པ་གཅིག་བཞུགས་པའི་ནང་ནས། ད་རེས་ཆ་མཉམ་གྱི་རྒྱུད་ཀྱི་ནང་ཚན། བཅོམ་ལྡན་
འདས་དཔལ་དུས་ཀྱི་འཁོར་ལོའི་དཀྱིལ་འཁོར་དུ་སློབ་མ་གཞུག་ཅིང་དབང་བསྐར་བར་བྱེད་པའི་སྐབས་ཡིན་ནོ། །དེ་ལ་སྤྱིར་ཐེག་པ་ཆེ་ཆུང་དང༌། གསང་སྔགས་ཀྱི་ལམ་ཐམས་ཅད་བསླབ་པ་གསུམ་གྱིས་འཇུག་དགོས་ཏེ། ཚུལ་
ཁྲིམས་ཀྱི་བསླབ་པ་ཡོན་ཏན་ཐམས་ཅད་ཀྱི་གཞི་རྟེན་ལྟ་བུ་ཡིན། དེ་ལ་བརྟེན་ནས་ཏིང་འཛིན་གྱི་བསླབ་པ་སེམས་རྩེ་གཅིག་ཏུ་གནས་པ་དང༌། དེས་ཤེས་རབ་ཀྱི་བསླབ་པ་ལ་ཞུགས་ནས། ཆོས་རབ་ཏུ་རྣམ་པར་འབྱེད་པས་ཆོས་
6
དུས་འཁོར་ཆོས་སྐོར་

আ
།ཉིད་ཀྱི་དོན་མངོན་སུམ་དུ་བྱས་ནས་འབྲས་བུ་སངས་རྒྱས་འཐོབ་པ་ཡིན་ནོ། །དེས་ན་གསང་སྔགས་རྡོ་རྗེའི་ཐེག་པ་འདི་ལ་ཡང༌། དང་པོ་གཞི་མ་སྨིན་པ་སྨིན་པར་བྱེད་པའི་དབང་། སྨིན་པ་གྲོལ་བར་
བྱེད་པ་ལམ་བསྐྱེད་རྫོགས་གཉིས། གྲོལ་བ་མཐར་ཕྱིན་པར་བྱེད་པ་དམ་ཚིག་དང༌། སྤྱོད་པ་གསུམ་ཡོད་པ་ལས། དང་པོ་དབང་བསྐུར་བ། དམ་ཚིག་དང༌། སྤྱོད་པ་དང་བཅས་པ་དེ། ཚུལ་ཁྲིམས་ཀྱི་བསླབ་པ་ཡིན་
ལ། འཇིག་རྟེན་དང་། འཇིག་རྟེན་ལས་འདས་པའི་ལམ་བསྒྲུབ་པའི་བསྐྱེད་རྫོགས་གཉིས་ཀྱི་ཏིང་ངེ་འཛིན་གྱི་བྱེ་བྲག་རྣམས་ནི་ཏིང་ངེ་འཛིན་གྱི་བསླབ་པ་ཡིན་ཅིང༌། དེ་ཉིད་ཀྱང་། ཕྱིའི་འཇིག་རྟེན། ནང་ལུས། གཞན་དཀྱིལ་
*འཁོར་གྱི་འཁོར་ལོ་གསུམ་ཡེ་ཤེས་སུ་སྦྱོར་བའི་ཐབས་ཡོངས་སུ་གྱུར་པ་སྟོན་པ་ནི་ཤེས་རབ་ཀྱི་བསླབ་པ་ཡིན་ཏེ། དེའི་ནང་ནས་ཀྱང་གསང་སྔགས་ཟབ་མོའི་ཆོས་སྟོན་པའི་སྣོད་དུ་རུང་བར་བྱེད་པ་ལ་ཐོག་མར་ཚུལ་ཁྲིམས་ཀྱི་
བསླབ་པར་དབང་བསྐུར་བར་བྱེད་པ་གལ་ཆེ་སྟེ། ཕྱག་རྒྱ་ཆེན་པོ་ཐིག་ལེའི་རྒྱུད་ལས། དང་པོར་རེ་ཞིག་སློབ་མ་ལ། དབང་རྣམས་ལེགས་པར་བསྐུར་བ་དང༌། །དེ་ཚེ་གསང་ཆེན་བཤད་པར་བྱ། །ངེས་པར་སྣོད་དུ་གྱུར་
པའོ། །ཞེས་བྱ་བ་དང༌། རྣལ་འབྱོར་གསུམ་གྱི་སྙིང་པོ་བསྟན་པ་ལས་ཀྱང༌།ྃདབང་གི་སྨིན་བྱས་དམ་ཚིག་ལྡན། །དེ་ལ་རྣལ་འབྱོར་གསུམ་བསྟན་སྟེ། །གཞན་ལ་ནམ་ཡང་མ་ཡིན་ནོ། །ཞེས་གསུངས་པ་དང༌། གསང་བ་
7

བསམ་གྱིས་མི་ཁྱབ་པའི་མདོ་ལས་ཀྱང༌། སེངྒེ་དཀར་མོའི་འོ་མ་དེ། །རིན་ཆེན་སྣོད་དུ་མ་གཏོགས་པ། །སྣོད་ངན་ཁམས་སའི་ནང་བླུག་ན། སྣོད་ཀྱང་ཆག་ལ་འོ་མ་འབོ། །དེ་བཞིན་སྣོད་ངན་གང་ཟག་ལ། །ཟབ་མོའི་གདམ་
པ་སྟན་གྱུར་ན། །དོན་མི་གོ་ལ་ལོག་ལྟ་སྐྱེ། །ཞེས་གསུངས། འོ་ན་དབང་མ་ཐོབ་པ་ལ་གསང་སྔགས་ཀྱི་ཆོས་བསྟན་ན་སྐྱོན་ཅི་ཡོད་སྙམ་ན། ཚེ་འདིར། གྲུབ་ཆེན་བརྒྱད་དང་ལས་ཆེན་བཅུ་གཉིས་ལ་སོགས་པ་ཐུན་མོང་གི་
དངོས་གྲུབ་ཅུང་ཟད་ཙམ་ཐོབ་ཀྱང༌། སྐྱེ་བ་ཕྱི་མར་དཔོན་སློབ་གཉིས་ཀ་དམྱལ་བར་སྐྱེ་བར་བཤད་དེ། ཕྱག་རྒྱ་ཆེན་པོ་ཐིག་ལེའི་རྒྱུད་ལས། དབང་མེད་པ་ལ་དངོས་གྲུབ་མེད། །བྱེ་མ་བཙིར་ལ་མར་མེད་བཞིན། །གང་ཞིག་རྒྱུད་
ལུང་ང་རྒྱལ་གྱིས། །དབང་བསྐུར་མེད་པར་འཆད་བྱེད་པ། །སློབ་དཔོན་སློབ་མ་ཤི་མ་ཐག དངོས་གྲུབ་ཐོབ་ཀྱང་དམྱལ་བར་འགྲོ། །དེ་བས་འབད་པ་ཐམས་ཅད་ཀྱིས། །བླ་མ་ལ་ནི་དབང་ནོད་ཞུ། །ཞེས་གསུངས་སོ། །ཉི་མ་
འཁོར་ལོའི་རྒྱུད་ལས་ཀྱང༌། བླ་མ་མཉེས་པར་མ་བྱས་ཤིང༌། །དབང་རྣམས་ཐོབ་པར་མ་བྱས་ན། །ཉན་པ་ལ་སོགས་རྩོམ་པ་ནི། །འབྲས་བུ་མེད་ཅིང་བརླག་པར་འགྱུར། །བདེ་བས་འབད་དེ་ནན་ཏན་བྱ། །ཞེས་གསུངས་
སོ། །དཔལ་རྡོ་རྗེ་འཕྲེང་བའི་རྒྱུད་ལས། ཐོག་མར་སློབ་མ་གང་གི་ཚེ། །བློ་ལྡན་ཡང་དག་དབང་བསྐུར་ན། །རྫོགས་པའི་རིམ་པའི་རྣལ་འབྱོར་མ། །དེ་ཡི་ཚེ་ན་སྣོད་དུ་འགྱུར། །ཞེས་པ་དང༌། རྒྱུད་མཆོག་གྱི་དང་པོར་
8
དུས་འཁོར་ཆོས་སྐོར་

6
وم
আ
།ཡང་། དབང་བསྐུར་མེད་པར་སྔགས་འཆད་དང༌། །ཟབ་མོའི་དེ་ཉིད་སྒོམ་བྱེད་པ། །དོན་དེ་ལེགས་པར་ཤེས་ན་ཡང༌། །དམྱལ་བར་འགྱུར་གྱི་གྲོལ་བ་མིན། །ཞེས་དང༌། རྡོ་རྗེ་འཕྲེང་བ་ལས་
ཀྱང༌། དབང་བསྐུར་གྱིས་ནི་དབེན་གྱུར་ན། །བསྒྲུབ་པོས་རྒྱུད་ཀྱི་དོན་ཤེས་ཀྱང༌། །སློབ་དཔོན་སློབ་མ་མཚུངས་པས་ནི། །མི་ཟད་དམྱལ་བ་ཆེན་པོར་འགྲོ། །ཞེས་སོ། །འོ་ན་དབང་བསྐུར་བའི་བླ་མ་དེ་ལ་ཅི་ལྟ་བུ་གཅིག་
དགོས་སྙམ་ན། སྤྱིར་བླ་མའི་མཚན་ཉིད་མདོ་རྒྱུད་རྣམས་ནས་དུ་མ་ཞིག་གསུངས་ཤིང༌། ད་རེས་གསང་སྔགས་རྡོ་རྗེ་ཐེག་པ་འདིར་དབང་བསྐུར་བར་བྱེད་པའི་རྡོ་རྗེ་སློབ་དཔོན་ནི། རང་ཉིད་ཀྱི་དབང་ཐོབ་ཅིང་ཕྱག་རྒྱ་ཆེན་པོའི་དོན་
༥བསྒོམ་པ་དང༌། ཕྱི་ནང་གཞན་གསུམ་དེ་ཁོ་ན་ཉིད་སྟོན་པའི་ཤེས་རབ་དང༌། བྱམས་སྙིང་རྗེ་བྱང་ཆུབ་ཀྱི་སེམས་དང་ལྡན་པ་གཅིག་དགོས་ཏེ། དུས་ཀྱི་འཁོར་ལོའི་རྒྱུད་ལས། རྡོ་རྗེ་སློབ་དཔོན་མཚན་ཉིད་ཅན། །རྡོ་རྗེ་ཐེག་པ་ལ་
གནས་ཤིང༌། །དེ་ཉིད་བསྡམ་ཞིང་འདོད་པ་ཆུང༌། །ཆགས་སོགས་དྲི་བྲལ་བཟོད་བརྩོན་འགྲུས། །ལམ་ཞུགས་སློབ་མར་སྟེར་བྱེད་པ། །དམྱལ་བའི་འཇིགས་འཇོམ་ཚངས་པར་སྤྱོད། །བདུད་འཇོམས་རྡོ་རྗེའི་དབྱུག་པ་དེ། །ས་
སྟེང་རྡོ་རྗེ་འཛིན་པར་གྲགས། །ཞེས་གསུངས་པ་དང༌། ཡང་དེ་ཉིད་ལས། བརྟན་ཞིང་དུལ་ལ་བློ་གྲོས་ལྡན། །བཟོད་ལྡན་དྲང་ཞིང་གཡོ་སྒྱུ་མེད། །སྔགས་དང་རྒྱུད་ཀྱི་སྦྱོར་བ་ཤེས། །སྙིང་བརྩེར་ལྡན་ཤིང་བསྟན་བཅོས་

དུས་འཁོར་ཆོས་སྐོར་
མཁས། །དེ་ཉིད་བཅུ་ནི་ཡོངས་སུ་ཤེས། །དཀྱིལ་འཁོར་བྲི་བའི་ལས་ལ་མཁས། །སྔགས་ནས་བཤད་པའི་སྤྱོད་པ་ཤེས། །རབ་ཏུ་ཞི་ཞིང་དབང་པོ་དུལ། །དེ་ལྟར་ཡོན་ཏན་ཀུན་ལྡན་པའི། །བླ་མ་སློབ་མས་བསྟེན་པར་
བྱ། །ཞེས་བྱ་བ་ལ་སོགས་པ་གསུངས་པ་ལྟར། མཚན་ཉིད་དང་ལྡན་པའི་བླ་མ་བསྟེན་དགོས། དེ་ལས་འཐོབ་པ་ནི་བླ་མ་མཆོག་ཡིན་ཞིང༌། དེ་ཉིད་དེ་ཉིད་བཅུ་ནི་ཨཱ་ལི་ཀཱ་ལིའི་རྒྱུད་ལས། དཀྱིལ་འཁོར་དེ་ཉིད་ཆོ་གའི་དེ་ཉིད་
དང༌། །ཕྱག་རྒྱ་གར་དང་ཚོགས་འཁོར་དེ་ཉིད་དང༌། །རྡོ་རྗེ་དྲིལ་བུ་ཕྲེང་བ་རུས་པའི་རྒྱན། །རྩ་བ་རང་གི་དེ་ཉིད་ཤེས་པར་བྱ། །ཞེས་གསུངས་སོ། །བཅུ་ཤེས་པའི་དགེ་སློང་ནི་བླ་མ་རབ། དགེ་ཚུལ་ནི་འབྲིང༌། ཁྱིམ་པ་ནི་ཐ་
མ་ཡིན་པས། ས་མ་ཐོབ་པའི་ཁྱིམ་པ་ལ་བླ་མར་བྱ་མི་རུང་སྟེ། རྩ་རྒྱུད་ལས། དེ་ཉིད་བཅུ་ནི་ཡོངས་ཤེས་པ། །དགེ་སློང་མཆོག་ཡིན་སྟེ། །འབྲིང་ནི་དགེ་ཚུལ་ཉིད་དུ་བརྗོད། །ཁྱིམ་ན་གནས་པ་ཐ་མར་གསུངས། །ས་ཐོབ་མ་
གཏོགས་ཁྱིམ་པ་ལ། །བླ་མ་རུ་ནི་མི་བྱའོ། །ཁྱིམ་པས་གཙུག་ལག་ཁང་དཀོར་སྤྱོད། །གཞན་གྱི་གཡོག་དང་ཞིང་ལས་དང༌། །ཚོང་དང་དམ་ཆོས་འཚོང་བ་དང༌། །རྨོངས་པ་ས་སྟེང་རྡོར་འཛིན་མིན། །ཞེས་གསུངས། དེ་
ལས་གཞན་ཡང་ཐོས་བསམ་སྒོམ་གསུམ་གྱི་ཤེས་རབ་མི་ལྡན། སྤྲོ་ཐུང་ཞིང་རྒྱུད་རྩུབ། །གཡོ་སྒྱུ་ཆེ་ཞིང་འདོད་ཡོན་ལ་ཞེན། །དེ་ལྟ་བུའི་བླ་མ་དེ་དམྱལ་བ་བཞིན་དུ་སྤང་བར་བྱ་དགོས་ཏེ། རྩ་རྒྱུད་ལས། ང་རྒྱལ་ཁྲོ་དང་དམ་
10

আ
།ཚིག་བྲལ། །རྫས་ལ་བརྐམ་དང་ཐོས་པ་མེད། །སློབ་མ་བསླུ་བ་དོན་དུ་གཉེར། །མཆོག་ཏུ་བདེ་བའི་གོ་འཕང་ཉམས། །བདག་ཉིད་དབང་གིས་མ་སྨིན་དང༌། །བག་མེད་པ་དང་ཚིག་རྩུབ་
བཅས། །དབང་པོའི་དོན་དུ་འདོད་ལ་དགའ། །སློབ་མ་བྱང་ཆུབ་དོན་གཉེར་བས། །དམྱལ་བ་བཞིན་དུ་དེ་སྤང་བྱ། །ཞེས་གསུངས་པ་དང༌། བསྡུས་པའི་རྒྱུད་ལས། ང་རྒྱལ་ཁྲོ་བ་མངོན་དུ་གྱུར་ཅིང་དམ་ཚིག་རྣམ་པར་བྲལ་ལ་
རྫས་ལ་བརྐམ་ཞིང་ཐོས་པ་མེད། །སློབ་མ་རྣམས་ནི་བསླུ་བ་དོན་གཉེར་མཆོག་དུ་བདེ་བའི་གོ་འཕང་སེམས་ཉམས་དབང་མ